Document ID: 32007D0016

KOMMISSIONENS BESLUTNING
af 22. december 2006
om overgangsforanstaltninger vedrørende samhandel inden for Fællesskabet med sæd, æg og embryoner af kvæg, svin, får, geder og dyr af hestefamilien tilvejebragt i Bulgarien og Rumænien
(meddelt under nummer K(2006) 6823)
(EØS-relevant tekst)
(2007/16/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til traktaten om Bulgariens og Rumæniens tiltrædelse, særlig artikel 4, stk. 3,
under henvisning til akten vedrørende Bulgariens og Rumæniens tiltrædelse, særlig artikel 42,
under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (1), særlig artikel 10, stk. 4, og
ud fra følgende betragtninger:
(1)
Fra den 1. januar 2007 skal sæd, æg og embryoner af kvæg, svin, får, geder og dyr af hestefamilien tilvejebragt i Bulgarien og Rumænien, der er bestemt til samhandel inden for Fællesskabet, være i overensstemmelse med fællesskabslovgivningen.
(2)
De pågældende produkter skal navnlig opfylde dyresundhedskravene i Rådets direktiv 88/407/EØF af 14. juni 1988 om fastsættelse af de veterinærpolitimæssige krav i forbindelse med handelen inden for Fællesskabet med frosset tyresæd og indførsel heraf (2), Rådets direktiv 89/556/EØF af 25. september 1989 om fastsættelse af veterinærpolitimæssige betingelser i forbindelse med handel inden for Fællesskabet med embryoner af tamkvæg samt med indførsel heraf fra tredjelande (3), Rådets direktiv 90/429/EØF af 26. juni 1990 om fastsættelse af de dyresundhedsmæssige krav i forbindelse med handelen inden for Fællesskabet med ornesæd og indførsel heraf (4) og Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF (5).
(3)
Nogle af de pågældende produkter, der er tilvejebragt i Bulgarien og Rumænien før tiltrædelsesdatoen, befinder sig måske stadig på lager efter denne dato. De pågældende produkter opfylder imidlertid måske ikke alle de dyresundhedskrav, der gælder for samhandelen inden for Fællesskabet i henhold til fællesskabslovgivningen.
(4)
For at lette overgangen fra den eksisterende ordning for sådanne produkter, der er tilvejebragt i Bulgarien og Rumænien, til den eksisterende ordning i henhold til fællesskabslovgivningen bør der fastsættes overgangsforanstaltninger for samhandelen inden for Fællesskabet med de pågældende produkter. Derfor bør sæd, æg og embryoner af kvæg, svin, får, geder og dyr af hestefamilien, der er tilvejebragt før tiltrædelsen, og som er i overensstemmelse med de EF-dyresundhedskrav vedrørende eksport af produkter fra oprindelseslandet til Fællesskabet, der var gældende før den 1. januar 2007, indgå i samhandelen inden for Fællesskabet.
(5)
Samtidig bør der gives mulighed for, at sådanne produkter, der er tilvejebragt før tiltrædelsen, og som ikke er i overensstemmelse med fællesskabslovgivningen, i overgangsperioden på 8 måneder kan indgå i samhandelen mellem Bulgarien og Rumænien.
(6)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Genstand og anvendelsesområde
Denne beslutning finder anvendelse på sæd, æg og embryoner af kvæg, svin, får, geder og dyr af hestefamilien, der er omfattet af dyresundhedskravene i direktiv 88/407/EØF, 89/556/EØF, 90/429/EØF og 92/65/EØF, og som er tilvejebragt før den 1. januar 2007 i Bulgarien og Rumænien (i det følgende benævnt »produkterne«).
Artikel 2
Krav til forsendelse af produkterne fra Bulgarien og Rumænien til andre medlemsstater
1. Produkterne må kun sendes fra Bulgarien og Rumænien til andre medlemsstater, hvis de opfylder følgende krav i henhold til de direktiver, der er nævnt i artikel 1:
a)
de blev tilvejebragt i centre eller af team, der er godkendt til eksport til Fællesskabet
b)
de er påført det godkendelsesnummer, der er tildelt centret eller teamet med henblik på eksport til Fællesskabet, og
c)
de opfylder Fællesskabets dyresundhedskrav gældende før den 1. januar 2007 for eksport af produkter fra oprindelseslandet til Fællesskabet.
2. På det dyresundhedscertifikat, der ledsager sendinger af produkterne, anføres følgende supplerende attestering underskrevet af embedsdyrlægen:
»Sæd (6), æg (6) eller embryoner (6) af kvæg (6), svin (6), får (6), geder (6) eller dyr af hestefamilien (6), der opfylder kravene i artikel 2 i Kommissionens beslutning 2007/16/EF, og som er tilvejebragt før den 1. januar 2007.
Artikel 3
Krav til forsendelse af produkterne mellem Bulgarien og Rumænien
1. Produkterne må kun sendes mellem Bulgarien og Rumænien, hvis:
a)
bestemmelsesmedlemsstaten tillader afsendelsen
b)
produkterne opfylder de nationale dyresundhedskrav, der var gældende i bestemmelseslandet før den 1. januar 2007.
2. På det dyresundhedscertifikat, der ledsager sendinger af produkterne, anføres følgende supplerende attestering underskrevet af embedsdyrlægen:
»Sæd (7), æg (7) eller embryoner (7) af kvæg (7), svin (7), får (7), geder (7) eller dyr af hestefamilien (7), der opfylder kravene i artikel 3 i Kommissionens beslutning 2007/16/EF, og som er tilvejebragt før den 1. januar 2007.
Artikel 4
Efterkommelse af denne beslutning
Medlemsstaterne træffer de fornødne foranstaltninger for at efterkomme denne beslutning og offentliggøre foranstaltningerne. De underretter straks Kommissionen herom.
Artikel 5
Anvendelsesperiode
Denne beslutning anvendes med forbehold af og da fra datoen for ikrafttrædelsen af traktaten om Bulgariens og Rumæniens tiltrædelse.
Den anvendes fra den 1. januar 2007 til den 31. august 2007.
Artikel 6
Adressater
Denne beslutning er rettet til medlemsstaterne.
Udfærdiget i Bruxelles, den 22. december 2006.

Labels: 3
0
18
6